Antanas Romualdas Gudonavičius

Antanas Romualdas Gudonavičius (1943 m. spalio 16 d. Čiudai, Jonavos valsčius – 2002 m. vasario 9 d. Kaunas) – Lietuvos inžinierius radioelektronikas, habilituotas technologijos mokslų daktaras.

 Biografija 
1966 m. baigė Kauno politechnikos institutą. 1997 m. apgynė habilituoto daktaro disertaciją „Atsitiktinių signalų fazinių trajektorijų atskyrimas”, habilituotas technologijos mokslų daktaras.
miniatiūra|150px|left|Kapas Jonavos kapinėse

1966–1969 m. dirbo Jonavos azotinių trąšų gamykloje „Azotas“. 1969–2002 m. Kauno politechnikos instituto (nuo 1990 m. Kauno technologijos universitetas) dėstytojas. Nuo 1979 m. Kauno politechnikos instituto Ryšių katedros asistentas, nuo 1982 m. Telekomunikacijų katedros docentasKTU  

Nuo 1997 m. KTU profesorius. 1979 m. stažavosi ir skaitė paskaitas Vienos technikos universitete, 1992 m. Graco technikos universitete Austrijoje, 1998 m. – Fuldos aukštojoje profesinėje mokykloje Vokietijoje. 14 išradimų autorius.

Iš vokiečių kalbos išvertė J. Giunther „Marketingas ir telekomunikacijos” (1996 m.), „Telemokymas” (1997 m.), A. Badach “ISDN technologijos” (1999 m.).

Palaidotas Jonavos kapinėse (Šmatai, Kulvos seniūnija, Jonavos rajonas).

 Šaltiniai 

Kategorija:Lietuvos inžinieriai radijoelektronikai
Kategorija:Lietuvos išradėjai
Kategorija:Lietuvos pedagogai